ไม่อยากไปเจอหน้างานเป็นงานทำความสะอาดแบบบิ๊กคลีน ควรต้องทำอย่างไรดี?

หากคุณแม่บ้านไม่อยากไปเจอหน้างานเป็นงานทำความสะอาดแบบบิ๊กคลีน (งานหลังก่อสร้าง, ตกแต่ง/ต่อเติม หรือสถานที่ที่ไม่ได้ทำความสะอาดมานานหลายเดือน) ควรต้องทำอย่างไรดี?

วิธีป้องกันปัญหานี้ที่ดีที่สุด คือ การโทรยืนยันการเข้าให้บริการกับคุณลูกค้าทุกครั้ง โดยเฉพาะคุณลูกค้าที่เพิ่งใช้บริการครั้งแรก

คุณแม่บ้านบีนีททุกท่านทราบกันดีอยู่แล้วว่า หลังจากการกดรับงานจะต้องโทรหาคุณลูกค้าเพื่อยืนยันรายละเอียดการจองใช้บริการเพื่อป้องกันข้อมูลผิดพลาด ทั้งเรื่องวัน เวลา สถานที่ ลักษณะสถานที่ และรายละเอียดหน้างานอื่นๆ แต่ที่สำคัญคือ คุณแม่บ้านควรต้องแจ้งคุณลูกค้า(โดยเฉพาะการเข้าให้บริการในครั้งแรก)ว่าคุณแม่บ้านจะเข้าให้บริการพร้อมกับเตรียมอุปกรณ์และน้ำยาทำความสะอาดพื้นฐานที่ใช้กันทั่วไป ดังนั้นจะไม่สามารถให้บริการทำความสะอาดแบบบิ๊กคลีน อันได้แก่ งานหลังก่อสร้าง หลังตกแต่ง/ต่อเติม ที่มีฝุ่นปริมาณมากๆ คราบสี คราวกาว คราบปูน หรือสถานที่ที่ไม่ได้ทำความสะอาดมาเป็นระยะเวลานานๆ ที่มีคราบฝังแน่นที่จำเป็นต้องใช้เครื่องมือทำความสะอาดแบบเฉพาะสำหรับงานบิ๊กคลีน รวมถึงงานที่เข้าให้บริการในเวลาที่งานช่างยังไม่เสร็จด้วยนะคะ อันนี้สำคัญ เพราะถ้าเข้าไปให้บริการโดยมีบรรดาพี่ช่างเข้าให้บริการด้วย คุณแม่บ้านจะเจอะปัญหาทำงานไม่เสร็จตามเวลาแน่นอนค่ะ

หากคุณลูกค้ายืนยันว่าเป็นการทำความสะอาดทั่วไปและไม่มีงานช่างในเวลาเดียวกัน คุณแม่บ้านก็สามารถยืนยันการเข้าให้บริการตามปกติค่ะ แต่หากไปเจอหน้างานไม่ตรงกับที่คุณลูกค้าได้บอกไว้ คุณแม่บ้านสามารถปฏิเสธการเข้าให้บริการและแจ้งให้ทางแอดมินช่วยประสานงานให้ค่ะ

ย้ำนะคะว่าการกดรับงานทุกครั้ง คุณแม่บ้านจะต้องโทรหาคุณลูกค้าเพื่อยืนยันรายละเอียดการเข้าให้บริการ เพราะหากไม่มีการโทรติดต่อ คุณแม่บ้านอาจจะประสบกับปัญหาอื่นๆ ด้วย เช่น

ไม่สามารถติดต่อคุณลูกค้าในเวลาเข้าให้บริการได้

หาสถานที่คุณลูกค้าไม่เจอ

ไปเจอหน้างานไม่ตรงกับคุณลูกค้าจองไว้ เช่น คุณลูกค้าอาจจะจองผิด จากที่จองคอนโด 1 ห้องนอน แต่สถานที่จริงอาจจะเป็นบ้าน 2 ชั้น 3-4-5 ห้องนอน

และอาจมีปัญหาอื่นๆ ที่จะทำให้คุณแม่บ้านเสียเวลาและสร้างความยุ่งยากนะคะ